พอดีตาอายุ75ปีประสบอุบัติเหตุรถชน กระดูกซี่โครงหักหลายซี่และไหปลาร้าหัก คุณบอกว่าซี่โครงหักแทงปอดมีเลือดซึมนิดนึงแต่ไม่ต้องผ่าตัด นอนรพ.2คืน ตอนนี้กลับมาพักผ่อนที่บ้านแต่ตาร้องปวดตลอดเลย บอกว่าปวดจนทนไม่ไหว ควรทำอย่างไรดีคะ
สวัสดีค่ะ กระดูกซี่โครงเป็นกระดูกขนาดเล็ก อาจมีการหักได้ในกรณีได้รับบาดเจ็บการถูกกระแทกที่หน้าอก ส่วนใหญ่แล้ว ไม่ต้องได้รับการรักษา เพราะมักจะเชื่อมกันเองได้ ยกเว้นในกรณีที่หักไปทิ่มปอด หรือมีปอดช้ำร่วมด้วยได้ในระหว่างนี้อาจจะทำให้มีอาการเจ็บปวด เป็นมากขึ้นเมื่อมีการเอี้ยวตัว หรือไอจามได้เพราะเป็นการขยับกระดูกซี่โครง ดังนั้นควรพักการใช้งานในท่าทางที่ทำให้เจ็บมากขึ้น รับประทานยาแก้ปวด ยาแก้อักเสบที่ไม่ใช่สเตียรอยด์ได้หากมีอาการเจ็บปวดมาก หายใจไม่สะดวก เจ็บแน่นหน้าอก ควรพากลับไปพบแพทย์เพื่อตรวจหาภาวะแทรกซ้อนจากการมีกระดูกซี่โครงหักค่ะ